### | | | | --- | --- | | | | | --- | | **Byråd** 26. marts 2019 Sagsnr. 710-2018-7797 Dok.nr. 710-2019-61178 Sagsbehandler DPABIRC | | 38.                 Børne- og Ungepolitik 2019-2022 - høring - Åbent

###

|  |  |
| --- | --- |
| Tidl. politisk behandling | BY, 20.03.18, pkt. 41, BS-U, 03.05.18, pkt. 26 |
| Forventet sagsgang | AU, SS-U, KF-U, BS-U, ØK, BY, høring, AU, KF-U, SS-U, BS-U, ØK, BY |
| Lovgrundlag | Lov om Social Service |

###

**SAGENS INDHOLD**

Byrådet skal i denne sag tage stilling til forslag til [adresse]
Kommunes Børne- og Ungepolitik for 2019-22 – ’*Børn og unge der tør’* –
med henblik på at sende politikken i høring.

Byrådet skal jf. Servicelovens § 19, stk. 2 udarbejde en
sammenhængende børnepolitik. Politikken har til formål at beskrive og sikre
sammenhængen mellem det generelle og forebyggende arbejde og den målrettede
indsats for børn og unge med behov for særlig støtte.

I forslaget til børne- og ungepolitikken angives retning for
kvalitet og sammenhæng i kommunens tilbud til alle børn og unge fra 0-18 år.
Samtidig fastlægger politikken rammerne for en kvalificeret indsats for børn og
unge i sårbare og udsatte positioner.

Politikken tager udgangspunkt i, at forældrene er de
vigtigste i børnenes og de unges liv. Politikken skal understøtte, at
samarbejdet omkring børn og unge styrkes og udvikles – det gælder både mellem
forældre og medarbejdere og mellem afdelinger, institutioner, forvaltninger,
foreninger og lokalsamfundet generelt.

*’Børn og unge der tør’* tager udgangspunkt i visionen
om, at alle børn og unge skal opleve at høre til i et fællesskab og have
mulighed for udvikle sig.

Politikken bygger på tre grundlæggende værdier:

·
Dannelse til verden

·
Bæredygtige fællesskaber

·
Fælles ansvar og samarbejde på tværs.

Politikken består foruden værdierne af fire temaer:

·
Motiverende lege- og læringsmiljøer for alle

·
Sunde børn i sunde rammer

·
Tidlig indsats for udsatte børn og unge

·
Inspirerende og alsidige fritidstilbud.

Værdierne og temaerne udgør den samlede politik og er det
fundament, som indsatser og det daglige arbejde med børn og unge skal bygge på.

**VURDERING**

Politikken bygger oven på Børne- og Ungepolitikken 2015-18
og har derfor sammenhæng til det eksisterende arbejde med bl.a. tidlig
opsporing og indsats, inkluderende læringsmiljøer og bedre hverdagsliv.

Denne politik kan og skal endvidere give retning til det
fremadrettede arbejde med børn og unge – og politikken sætter ambitiøse mål.
Disse mål udtrykker de visioner, som arbejdet med børn og unge i [adresse]
Kommune skal sigte efter. Særligt har politikken fokus på at udvikle kvaliteten
af de fællesskaber og læringsmiljøer, som børn og unge indgår i. Dette vurderes
at være et af de væsentligste indsatsområder de kommende år for at sikre børn og
unges trivsel, læring og udvikling – samt deres videre vej i ungdomsuddannelse
og job. Politikken kan i forlængelse heraf danne grundlag for prioriteringer af
indsatser i forbindelse med kvalitetsrapporter på fagområderne og i forbindelse
med budgetlægningen i de kommende år.

Børn og Skole vurderer, at politikken udgør en dækkende
ramme for arbejdet med børn og unge, og at den kan sætte fælles retning på
tværs af afdelinger, institutioner og forvaltninger. Samtidigt anerkendes det,
at der kan være en afstand mellem den nuværende praksis og de høje mål, der
sættes i politikken. Netop derfor skal bestyrelser, ledelse og medarbejdere
omsætte og forankre politikken i lokale kontekster, mål og handlinger, således,
at man på alle niveauer afklarer, hvad der skal til for at nå målene.

**ØKONOMI**

Børne- og Ungepolitikken 2019-22 har ingen umiddelbare
økonomiske konsekvenser og udmøntes inden for den eksisterende økonomiske ramme.

**INDDRAGELSE**

Udkastet til politikken bygger på Børne- og Skoleudvalgets
første temaer for politikken. Efterfølgende blev der 1. oktober 2018 afholdt en
konference med faglige oplæg og workshops, hvor alle interesserede – både
politikere, forældre, medarbejdere, m.fl. havde mulighed for at komme med deres
input til politikken. På den baggrund har Børn og Skole udarbejdet det
foreliggende forslag.

Det foreslås, at Byrådet sender forslaget til Børne- og
Ungepolitik i høring med frist 23. april 2019, og at kredsen af høringsparter
omfatter:

·
Bestyrelser og MED-udvalg ved institutioner, skoler,
Ungdomsskolen, UU og sundhedsplejen

·
Bestyrelser ved Den jydske Haandværkerskole, [adresse],
STU Favrskov og Favrskov Produktionsskole

·
Folkeoplysende foreninger, Favrskov Idrætssamvirke og [adresse]
Kommunes biblioteker

·
Handicaprådet

·
Elevråd

·
Ungerådet.

Andre med interesse for området har også mulighed for at
indsende høringssvar.

**INDSTILLING**

Direktøren
for Børn og Skole indstiller til Byrådet:

1.
At forslag til ”Børne- og Ungepolitik 2019-22” sendes i høring med
høringsfrist 23. april 2019.

**BESLUTNING**

***Social- og Sundhedsudvalget, 5. marts 2019:***

Fraværende:Laura Bech

Indstilles godkendt.

***Arbejdsmarkedsudvalget, 5. marts 2019:***

Fraværende:Ingen

Indstilles godkendt.

***Kultur- og Fritidsudvalget, 6. marts 2019:***

Fraværende:Kristina Lauridsen

Indstilles godkendt således, at tema 4 ændrer titel til:
”Inspirerende og alsidige kultur- og fritidstilbud”.

***Børne- og Skoleudvalget, 7. marts 2019:***

Fraværende:Ingen

Indstilles godkendt i overensstemmelse med Kultur- og
Fritidsudvalgets indstilling.

***Økonomiudvalget, 19. marts 2019:***

Fraværende:Ingen

Indstillingen fra Kultur- og Fritidsudvalget indstilles
godkendt.

**Bilag**

|  |  |
| --- | --- |
| Forslag til "Børne og ungepolitik - 2019-2022" | 710-2019-41385 |